
Az 1880-as évekbeli magyarországi antiszemita politikai vezetőréteg (képviselők, agitátorok, újságírók) prozopográfiai vizsgálata

Az 1880-as évek derekán ütötte fel fejét Magyarországon a modern, politikai antiszemitizmus. A zsidóellenes elveket való személyek 1883. októberében, Istóczy Győző vezetésével létrehozták az Országos Antiszemita Pártot, amely egy évvel később 17 tagot delegáltatott a magyar országgyűlésbe.
Ez alkalommal társadalomtörténeti megközelítéssel élve adatokat gyűjtöttünk antiszemita országgyűlési képviselőkről és nevesebb újságírókról és agitátorokról. Forrásunkat két korabeli kalendárium képezte, melyben 28 politikus önéletírása szerepelt. A politikusok részletes beszámolóiból és az egyéb adattárakból több ágensre kiterjedő adatbázist állítottunk össze. Ennek segítségével az önmagukat nyíltan antiszemitának valló politikusok életpályáját, társadalmi helyzetét vizsgáltuk meg a prozopográfia módszerének segítségével. Azonban fontos lejegyeznünk azt is, hogy nem csupán néhány újságírót vagy országgyűlési képviselőt ragadtunk ki a halmazból, hiszen mindvégig egy úgynevezett antiszemita vezérkar, vezető réteg feltérképezését kívántuk elvégezni. Következetesen górcső alá vettük a párt elitjének rendi jogállását, születési helyének megoszlását, tanulmányi pályájukat, foglalkozásukat, pártpolitikai beállítottságukat – természetesen az őket egybekötő antiszemitizmuson kívül. A standard adatok lehetővé tették számunkra a korosztályos megoszlás bemutatását is. Mindezek mellett utánanéztünk vizsgálati alanyaink felekezeti hovatartozásának. Eredményeinket összevetettük Szabó Miklós kutatásaival, a történész ugyan 37 személyt vizsgált meg, a számarányok végett mégis lehetőségünk nyílt az összevetésre. Kutatásunk egyben újabb távlatok is kijelöl előttünk az antiszemita politikai szerepvállalókat illetően.



